DTAC วิ่ง 3% ลุ้นกำไร Q4/64 ฟื้น โบรกฯชูเป้า 48 บ. ชี้งบปี 65 โต 16%
DTAC วิ่ง 3% โบรกฯชี้กำไรไตรมาส 4/64 ฟื้นตัวแรง คาดปี 65 กำไรเติบโต 16% แนะนำราคาเป้าหมาย 48 บ.

19 ม.ค. 2565

ผู้สื่อข่าวรายงานว่าวันนี้ (19 ม.ค. 2565) ราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 14:58 น. อยู่ที่ระดับ 46.50 บาท เพิ่มขึ้น 1.50 บาท หรือ 3.33% โดยทำจุดสูงสุดที่ 46.75 บาท และทำจุดต่ำสุดที่ 45.00 บาท ด้วยมูลค่าการซื้อขาย 1.06 พันล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (19 ม.ค. 2565) ว่า การควบรวมกิจการระหว่าง DTAC กับ TRUE หากเกิดขึ้นจริงจะเป็นการ Synergy ที่น่าสนใจและเป็นบวกต่อภาพอุตสาหกรรม ICT ส่วนแนวโน้มกำไรไตรมาส 4/2564 คาดฟื้นตัวแรงจากงวดเดียวกันของปีก่อน จากฐานต่ำแต่จะลดลงจากไตรมาสก่อน ส่วนภาพปี 2565 แนวโน้มกำไรคาดเติบโต 16% จากงวดเดียวกันของปีก่อน แนะนำราคาเป้าหมาย 48 บาท